85. ΑΠΟΦΑΣΗ ΥΦΥΠΟΥΡΓΩΝ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 10266 της 17/17 Μαρτ. 2000 (ΦΕΚ Β΄343) Κριτήρια και διαδικασία κατανομής ποσού 20.999.000.000 δρχ. από τη ΣΑΤΑ/2000 στους Ο.Τ.Α. Αττικής για την αποκατάσταση των ζημιών από τους σεισμούς του Σεπτ. 1999. Κατανέμουμε το συνολικό ποσό 20.999 δις δρχ., σύμφωνα με την αριθ. 44/590/29.2.2000 Απόφαση του Διοικητικού Συμβουλίου της ΚΕΔΚΕ δηλαδή: 1.Το 30% του εν λόγω ποσού κατανέμεται με πληθυσμιακά κριτήρια σε όλους τους Ο.Τ.Α. της Αττικής με βάση τη γενική παραδοχή ότι ολόκληρη η Αττική είχε μια αναστάτωση από τον καταστροφικό σεισμό. (Μετά τη σελ. 318,452)  Σελ. 318,453 Τεύχος 1430 Σελ. 67 ΄Εσοδα Δήμων και Κοινοτήτων 3.Z.α.83α-85 2. Ποσό 1 δις κατανέμεται ισόποσα στους Δήμους Αχαρνών και Άνω Λιοσίων λόγω της ιδιαίτερης έκτασης των ζημιών. 3. Από 10.000.000 δρχ. κατανέμεται στους παρακάτω μικρούς Δήμους  και Κοινότητες: Αμπελάκια, ΄Αρτεμις, Βίλια Γέρακας, Ερυθραία, Μαγούλα, Μαραθώνας, Ν. Μάκρη, Παιανία, Ροδόπολη, Σταμάτα και Ωρωπός. 4. Το υπόλοιπο ποσό κατανέμεται στους Ο.Τ.Α. με μικτό αριθμό χαρακτηρισμένων  κόκκινα και κίτρινα  άνω των 100 με συντελεστή 2 για τα κόκκινα και 1 για τα κίτρινα. 5. Τα ποσά αυτά  θα χρησιμοποιηθούν από τους Ο.Τ.Α. αποκλειστικά για έργα αποκατάστασης των ζημιών που προκλήθηκαν από τους οικισμούς. Η κατανομή του ποσού  των 20,999 δις δρχ. γίνεται όπως στον κατωτέρω πίνακα κατανομής ανά δήμους. (Ακολουθεί πίνακας).

[Source: greek_legal_code_raptarchis | Tokens: 1373]